Hindistonning mudofaa xaridlari bo‘yicha kengashi Rossiyadan 21 ta MiG-29 qiruvchi samolyoti xarid qilish va harbiy-havo kuchlarining shu turdagi 59 ta samolyotini modernizatsiyalash bo‘yicha bitimni tasdiqladi. Bitim qiymati 984 mln dollarni tashkil qiladi. Shuningdek, Hindustan Aeronautics Limited kompaniyasidan 12 ta Su-30 MKI samolyoti xarid qilinadi. Bu bitim qiymati 107,3 mlrd rupiyni (1,42 mlrd dollar) tashkil qiladi. Kengash yig‘ilishida Hindiston armiyasidagi qurollanishning 389 mlrd rupiyga (5,1 mlrd dollar) modernizatsiya qilinishi ma’qullangan.